ዶክተር መረራ በዋስ እንዲፈቱ፣ ጉዳያቸው ባስቸኳይ ሊታይ እንደሚገባው የቀረበው ጥያቄ አቃቤ ህግ ተቃውሞ በማሰማቱና ፍርድ ቤት የፌዴሬሽን ምክር ቤት የህገመንግስት ማብራሪያ ያስፈለገዋል በሚል ለቀጣዩ ዓመት ጥቅምት ወር ተለዋጭ ቀጠሮ መስጠቱ የሚታወስ ነው። አንዳንድ መረጃዎች እንደሚያስረዱት በኦሮሚያ አዲሱ የትምህርት ዘመን ሲጀመር በእስር ላይ የሚገኙ የክልሉ ነዋሪዎች ይፈቱ በሚል ጥያቄ እንደሚነሳ ነው። ከዚህም በተጨማሪ በተለያዩ ከተሞች ሰላማዊ ሰልፎችን የማካሄድና ጥያቄው ተቀባይነት ካላገኘ የተለያዩ የተቃውሞ ስልቶች ተጋባራዊ የማድረግ እቅድ ተይዙእል። ኢህአዴግ በመቶ ሺህ የሚቆጠሩ የጸጥታ ሃይሎችን በመመልመልና በማስልጠን የአስቸኳይ አዋጁን ማንሳቱን ይፋ ማድረጉ የሚታወስ ነው።
